LEO โบรกฯเชียร์ซื้อผนึก China Post หนุนธุรกิจขนส่งพุ่ง-เริ่มรับรู้รายได้กลางปี เป้า 11 บ.
LEO โบรกฯเชียร์ซื้อผนึก China Post หนุนธุรกิจขนส่งพุ่ง-เริ่มรับรู้รายได้กลางปี เป้า 11 บ.
17 พ.ค. 2564

บล.คิงส์ฟอร์ด ระบุในบทวิเคราะห์วันนี้(17พ.ค.2564) ว่า  บริษัท ลีโอ โกลบอล โลจิสติกส์ จำกัด (มหาชน)  หรือ LEO (ซื้อ / ราคาเป้าหมายเฉลี่ย IAA Consensus 11.00 บาท) ผลประกอบการ ไตรมาส 1/2564 เติบโตเด่น 93% เทียบไตรมาสก่อนหน้า, +190% เทียบช่วงเดียวกันของปีก่อน ที่ 27 ล้านบาท มาจากรายได้เติบโตขึ้น +41% เทียบไตรมาสก่อนหน้า,+108% เทียบช่วงเดียวกันของปีก่อน ที่ 473 ล้านบาท ปริมาณการขนส่งขยายตัวทั้งการขนส่งทางเรือ การขนส่งทางอากาศ และ Integrated Logistics แต่ GPM ลดลงมาที่ระดับ 23% จากไตรมาส 4/2563 ที่ 26%,ไตรมาส 1/2563 ที่ 31% เนื่องจากค่าระวางเรือปรับตัวสูงขึ้น ส่วน Outlook แม้ค่าระวางเรือคอนเทนเนอร์ที่อยู่สูงจะกดดัน GPM แต่จะสามารถชดเชยด้วยปริมาณการส่งออกที่เพิ่มขึ้น
อีกทั้งมองบวกต่อการร่วมมือกับ China Post จะช่วยเพิ่มรายได้การขนส่งสินค้า E-Commerce ระหว่างไทย-จีน ปัจจุบันให้บริการ 3 เที่ยวต่อสัปดาห์ หนุนรายได้การขนส่งทางอากาศที่มี Margin สูงเพิ่มขึ้น ซึ่งจะเริ่มรับรู้กําไรตั้งแต่ช่วงกลางปี